pythainlp/thai_wikipedia_clean_20230101 huggingface dataset:
ตำบลรอบเมือง เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 3 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลรอบเมือง
ตำบลรอบเมือง แบ่งการปกครองออกเป็น 4 หมู่บ้าน คือ
คลองสองต้นนุ่น เป็นคลองขุดเชื่อมต่อจากคลองสามวาด้านทิศใต้ ตั้งแต่จุดบรรจบคลองแสนแสบไปสิ้นสุดที่ฟากเหนือของคลองประเวศบุรีรมย์ คลองนี้ใช้เป็นคลองระบายน้ำสายหลักต่อจากคลองสามวา ในท้องที่เขตมีนบุรีมีความยาว 4,500 เมตร กว้าง 7–24 เมตร ในท้องที่เขตลาดกระบังมีความยาว 5,800 เมตร กว้าง 8–20 เมตร
บริเวณจุดบรรจบกับคลองแสนแสบเป็นที่ตั้งของศาลเจ้าเจียวตี้เหล่าเอี๊ยะ (ศาลเจ้าพ่อมีนบุรี) อยู่ในชุมชนมีนบุรีอุปถัมภ์ซึ่งเป็นชุมชนชาวจีน เริ่มมีการตั้งชุมชนหลังจาก พ.ศ. 2428 ในสมัยพระบาทสมเด็จพระจุลจอมเกล้าเจ้าอยู่หัว โดยพระยาภักดีนรเศรษฐ (เลิศ เศรษฐบุตร) มาบุกเบิกพื้นที่ด้วยการก่อสร้างอาคารพาณิชย์และบ้านเรือนให้เช่า แล้วชาวจีนจึงอพยพเข้ามาตั้งรกรากที่นี่ ชุมชนมีอาคารเก่าแก่ยุคแรกซึ่งสร้างขึ้นในราว พ.ศ. 2448 เป็นอาคารที่สร้างจากอิฐมวลแดง ริมคลองมีมัสยิดนูรุ้ลฮูดา (คลองสองต้นนุ่น) เป็นอาคารไม้ทรงไทยไม้สัก บริเวณคลองมีเคหะชุมชนรามคำแหงและเคหะชุมชนร่มเกล้าซึ่งเกิดขึ้นเมื่อ พ.ศ. 2527 และบริเวณจุดบรรจบกับคลองประเวศบุรีรมย์เป็นที่ตั้งของวัดสังฆราชาซึ่งสร้างขึ้นเมื่อ พ.ศ. 2430 ชื่อเดิมของวัดคือ "วัดสอง" หรือ "วัดที่สอง" ตามชื่อคลอง
ความแปรผันทางพันธุกรรม
กีฬาจักรยานในกีฬาแห่งชาติ ครั้งที่ 47
กีฬาจักรยานในกีฬาแห่งชาติ ครั้งที่ 47 เป็นการแข่งขันกีฬาจักรยานที่จัดขึ้นในจังหวัดศรีสะเกษ กำหนดแข่งขันระหว่างวันที่ 9–18 มีนาคม พ.ศ. 2565 โดยได้จัดขึ้นที่ถนนศรีสะเกษ–วังหินในจังหวัดศรีสะเกษ วัดพระพุทธบาทภูสิงห์ อำเภอภูสิงห์ จังหวัดศรีสะเกษ และเวลโลโดรม สนามกีฬาเฉลิมพระเกียรติ 80 พรรษา จังหวัดนครราชสีมา ในครั้งนี้จะมีการแข่งขันทั้งหมด 22 รายการ ซึ่งมีการชิงชัยเหรียญรางวัลรวมทั้งสิ้น 66 เหรียญ
การประท้วงในประเทศศรีลังกา พ.ศ. 2565
การประท้วงในประเทศศรีลังกา พ.ศ. 2565 เป็นการประท้วงต่อเนื่องของกลุ่มผู้ประท้วงที่ไม่ฝักใฝ่ฝ่ายใด ส่วนใหญ่เป็นประชาชนทั่วไปและพรรคการเมืองฝ่ายค้านที่ต่อต้านรัฐบาลของประธานาธิบดีโคฐาภยะ ราชปักษะ สาเหตุมาจากความเชื่อที่ว่า [ตระกูล] ราชปักษะไม่ได้ทำงานที่ดีในการแก้ไขปัญหาเศรษฐกิจของประเทศศรีลังกาซึ่งทำให้เกิดวิกฤตการณ์ทางเศรษฐกิจด้วยอัตราเงินเฟ้อรุนแรง ไฟฟ้าดับทุกวันนานถึง 10–13 ชั่วโมง การขาดแคลนเชื้อเพลิง และสิ่งอุปโภคจำเป็นมากมาย ผู้ประท้วงหลายคนต้องการให้คณะรัฐมนตรีที่ดำเนินการโดยตระกูลราชปักษะลาออก และเลือกตั้งคณะผู้ปกครองจากระบอบประชาธิปไตยที่มีคุณสมบัติเหมาะสมชุดใหม่
ผู้ประท้วงมักตะโกนคำยอดนิยมของการเรียกร้อง เช่น "กลับบ้านซะโคฐา", "กลับบ้านซะราชปักษะ" และ "โคฐาปิสเส็ก" (โคฐาสติวิปลาส)
การประท้วงส่วนใหญ่เป็นการแสดงโดยประชาชนทั่วไป รวมทั้งครู นักเรียน แพทย์ พยาบาล ผู้เชี่ยวชาญด้านไอที เกษตรกร ทนายความ นักเคลื่อนไหวทางสังคม นักกีฬา วิศวกร และเจ้าหน้าที่ตำรวจบางนาย
เมื่อวันที่ 9 กรกฎาคม พ.ศ. 2565 ประธานาธิบดีโคฐาภยะ ราชปักษะ และนายกรัฐมนตรีรนิล วิกรมสิงหะ ประกาศลาออกหลังจากผู้ประท้วงบุกโจมตีบ้านในโคลัมโบ อย่างไรก็ตาม ราชปักษะสัญญาว่าจะลาออกในวันที่ 13 กรกฎาคม แต่กลับลี้ภัยออกจากประเทศไปยังมัลดีฟส์และต่อมาไปยังประเทศสิงคโปร์ ราชปักษาลาออกจากดำรงตำแหน่งประธานาธิบดีในเวลาต่อมา โดยลาออกเป็นทางการเมื่อวันที่ 14 กรกฏาคม พ.ศ. 2565วันที่ 11 สิงหาคม เขาเดินทางมาถึงประเทศไทย
เลือดเจ้าพระยา
สโมสรฟุตบอลอาร์เซนอลในฤดูกาล 2022–23
ฤดูกาล 2022–23 เป็นฤดูกาลที่ 137 ในประวัติศาสตร์ของอาร์เซนอลในพรีเมียร์ลีก โดยรวมในลีกสูงสุดและเป็นฤดูกาลที่ 104 ติดต่อกันบนลีกสูงสุดของฟุตบอลอังกฤษ. นอกจาก ลีกภายในประเทศ, อาร์เซนอลได้เข้าร่วมฤดูกาลใน เอฟเอคัพ, อีเอฟแอลคัพ และ ยูฟ่ายูโรปาลีก.
ชุดแข่งขัน.
ผู้ผลิตเสื้อ: อาดิดาส / ผู้สนับสนุน: Fly Emirates / สปอนเซอร์แขนเสื้อ: Visit Rwanda
อาร์เซนอลประกาศว่าจะเดินทางไป สหรัฐอเมริกา เพื่อแข่งขันใน เอฟซี ซีรีส์ เป็นส่วนหนึ่งของการเตรียมการในช่วงปรีซีซันกับแมตช์การแข่งขันที่จะพบกับ ออร์แลนโดซิตี และ เชลซี. ยืนยันว่าเป็นการเตะนัดกระชับมิตรทัวร์ที่สหรัฐฯ อีกครั้ง ในนัดที่พบกับ เอฟเวอร์ตัน ในรายการเดอะ ชาร์ฒ ซิตี แมตช์. ฝั่งจากเวที ลาลิกา เซบิยา เปิดเผยการเตรียมทีมของพวกเขาใน เอมิเรตส์คัพ 2022 ในวันที่ 18 พฤษภาคม ค.ศ. 2022. ต่อมาในเดือนนั้น, อาร์เซนอลประกาศว่าพวกเขาจะเดินทางไป ประเทศเยอรมนี เพื่อเผชิญหน้า แอร์สเทอ เอ็ฟเซ เนือร์นแบร์ค นอกเหนือจากนัดกระชับมิตรปรี-ซีซั่นในแต่ละนัดที่กำหนดไว้. เมื่อวันที่ 2 กรกฎาคม ค.ศ. 2022, อาร์เซนอลประกาศว่าพวกเขาเป็นเจ้าภาพเจอทีมจาก ลีกวัน อิปสวิชทาวน์ ที่ ลอนดอน คอลนีย์ ในรูปแบบ ปิดสนามแข่ง กระชับมิตร.
โปรแกรมการแข่งขันลีกฤดูกาล 2022/23 ได้ประกาศออกมาเป็นที่เรียบร้อยแล้วเมื่อวันที่ 16 มิถุนายน ค.ศ. 2022.
แอบบอส-แอลี คอแลตบารี
นกปลีกล้วยลาย  เป็นนกในสกุลนกปลีกล้วย ("Arachnothera") ของวงศ์นกกินปลี มีลักษณะเด่นคือลายริ้วที่กระจายตลอดตัวยกเว้นที่หาง จะงอยปากที่ยาวโค้งกว่านกปลีกล้วยอื่น ๆ นกปลีกล้วยลายมีการกระจายพันธุ์อย่างกว้างขวางในป่าดิบเขาเขตร้อนและกึ่งเขตร้อน ของเอเชียใต้และเอเชียตะวันออกเฉียงใต้ นกปลีกล้วยลายเป็นนกปลีกล้วยในประเทศไทยเพียงชนิดเดียวที่จำกัดถิ่นอาศัยอยู่ในป่าบนภูเขา
นกปลีกล้วยลายมีชนิดย่อยที่ได้รับการรับรอง 5 ชนิดย่อยคือ
นกปลีกล้วยลายมีขนาดพอ ๆ กับนกกระจอก ขนที่ลำตัวด้านบน ปีก และหางสีเหลืองแกมเขียวไพล คอและลำตัวด้านล่างเทาแกมขาว ทั้งลำตัวด้านบนและด้านล่างมีลายขีดเป็นริ้วตามยาวหนาแน่น แข้งและตีนสีส้มสด หางสั้นและปีกสีเขียวไพล (เขียวมะกอกเข้ม) ปลายขนหางอาจมีจุดดำรูปใบหอก มีลักษณะเด่นต่างจากนกปลีกล้วยอื่น ๆ คือ ขนาดที่ใหญ่กว่า จะงอยปากสีดำยาวโค้ง และมีลายริ้วสีดำที่ขน
นกปลีกล้วยลายมักทำรังที่สานอยู่ใต้ใบกล้วย ในช่วงเลี้ยงลูกอ่อนรังของนกปลีกล้วยลายมักเป็นเป้าหมายหลักที่นกคัคคูเหยี่ยวใหญ่ (large hawk cuckoo) มักแอบมาวางไข่ให้เลี้ยง
นกปลีกล้วยลายเป็นนกที่อาศัยป่าที่สูง (ป่าดิบเขา) ความสูง 300–1,800 เมตร ของภูมิภาคเอเชียตะวันออกเฉียงใต้ภาคพื้นทวีปเช่น ประเทศลาว เวียดนาม มาเลเซีย และพม่า ในประเทศไทยนกปลีกล้วยลายเป็นนกประจำถิ่น มีถิ่นอาศัยอยู่ในแถบเทือกเขาสาขาของเทือกเขาหิมาลัย ได้แก่ทางภาคเหนือและอีสานตอนเหนือ และทางภาคตะวันตกในอุทยานแห่งชาติแก่งกระจาน อาจพบได้บนภูเขาสูงทางตอนใต้สุดของประเทศไทยในเขตรักษาพันธุ์สัตว์ป่าฮาลา-บาลา และมีรายงานพบที่ป่าดิบเขาในเขตเขาช่อง จังหวัดตรัง และอุทยานแห่งชาติทะเลบัน จังหวัดสตูล
นกปลีกล้วยลายจัดเป็นสัตว์ป่าคุ้มครองของประเทศไทย ตั้งแต่ปี 2546 ในประเภทสัตวป่าจําพวกนกลำดับที่ 594
Pathogenic bacteria
Viral disease
ไซโตเมกาโลไวรัส
สโมสรฟุตบอลแมนเชสเตอร์ยูไนเต็ดในฤดูกาล 1992–93
ฤดูกาล 1992–93 เป็นฤดูกาลแรกของแมนเชสเตอร์ยูไนเต็ดในลีกที่เพิ่งก่อตั้งใหม่ นั่นคือ เอฟเอ พรีเมียร์ลีก และเป็นฤดูกาลที่ 18 ติดต่อกันในลีกสูงสุดของฟุตบอลอังกฤษ
สโมสรคว้าแชมป์พรีเมียร์ลีกเป็นครั้งแรกสิ้นสุดระยะเวลา 26 ปีที่พวกเขาไม่สามารถคว้าแชมป์ลีกฟุตบอลอังกฤษได้ พวกเขาคว้าแชมป์ด้วยคะแนนห่าง 10 แต้มเหนือ แอสตันวิลลา แต่ได้ต่อสู้กัน 3 ทีมมาเกือบทั้งฤดูกาลกับทั้งวิลล่าและ นอริชซิตี โดยพวกเขาไม่ได้ขึ้นเป็นจ่าฝูงจนถึงเดือนมกราคม
การมาถึงของ เอริก ก็องโตนา จาก ลีดส์ยูไนเต็ด แชมป์ลีกเมื่อฤดูกาลที่แล้วด้วยราคาค่าตัว 1.2 ล้านปอนด์หลังจากปฏิเสธข้อเสนอของลีดส์ยูไนเต็ดที่ขอซื้อตัว เดนิส เออร์วิน แบ็คขวาตัวจริงเมื่อปลายเดือนพฤศจิกายน ช่วยเพิ่มความท้าทายในการคว้าแชมป์ของยูไนเต็ดหลังจากที่พวกเขาลงไปอยู่อันดับที่ 10 ในลีกก่อนหน้านี้ไม่นาน
การมาถึงของก็องโตนาเกิดขึ้นหลังจาก ดิออน ดับลิน กองหน้าคนใหม่พักฟื้นเป็นเวลา 6 เดือนหลังการผ่าตัดเนื่องจากขาหักระหว่างการแข่งขัน และเมื่อวันที่ 2 พฤษภาคม ค.ศ. 1993 แอสตันวิลลา ภายใต้การคุมทีมของ รอน แอตกินสัน ซึ่งเคยเป็นอดีตผู้จัดการทีมยูไนเต็ดแพ้ 0-1 ที่บ้านให้กับ โอลดัมแอทเลติก ดังนั้นวิลล่าจึงไม่สามารถตามยูไนเต็ดได้ทัน
มาร์ก ฮิวส์ ทำประตูสูงสุดในลีกด้วยจำนวน 15 ประตู ขณะที่ ไรอัน กิ๊กส์ ได้รับการโหวตให้เป็น นักฟุตบอลดาวรุ่งแห่งปีของพีเอฟเอ ติดต่อกัน 2 ปี สตีฟ บรูซ เป็นกัปตันทีมของยูไนเต็ดมาเกือบทั้งฤดูกาล เนื่องจาก ไบรอัน ร็อบสัน กัปตันทีมตัวจริงพลาดการแข่งขันไปหลายนัดเนื่องจากอาการบาดเจ็บ การมาถึงของ เอริก ก็องโตนา ทำให้อดีตกองหน้าอย่าง ไบรอัน แมคแคลร์ เปลี่ยนมาเป็นกองกลาง เป็นการจำกัดโอกาสในทีมชุดใหญ่ของ ร็อบสัน
ในยูฟ่าคัพ ยูไนเต็ดแพ้จุดโทษต่อ ตอร์ปิโด มอสโกของรัสเซีย หลังจากเสมอแบบไร้สกอร์ ลีกคัพ พวกเขาในฐานะแชมป์เก่าจบลงในรอบ 3 ด้วยความพ่ายแพ้ต่อ แอสตันวิลลา เอฟเอคัพจบลงในรอบ 5 เมื่อพวกเขาแพ้ 1-2 ให้กับเชฟฟีลด์ยูไนเต็ดในเกมที่ สตีฟ บรูซ พลาดจุดโทษอย่างไม่น่าเชื่อ
มีการเปิดตัวครั้งแรกในฤดูกาลนี้ของนักฟุตบอลดาวรุ่งจากทีมสำรองชุดแชมป์ เอฟเอยูธคัพ ปี 1992 ได้แก่ เดวิด เบ็คแฮม, นิคกี บัตต์ และ แกรี่ เนวิลล์
ก่อนเริ่มฤดูกาล ยูไนเต็ด ตกเป็นข่าวกับการย้ายทีมของ แอลัน เชียเรอร์ กองหน้าเซาแทมป์ตัน ซึ่งได้รับการกล่าวถึงครั้งแรกในสื่อว่าเป็นเป้าหมายในการย้ายทีมในช่วงฤดูใบไม้ร่วงปี ค.ศ. 1991 แต่เชียเรอร์เซ็นสัญญากับ แบล็กเบิร์นโรเวอส์ ของ เคนนี ดัลกลิช แทน จากนั้น ดิออน ดับลิน ก็เซ็นสัญญาย้ายจาก เคมบริดจ์ ยูไนเต็ด แต่ได้รับบาดเจ็บเพียง 1 เดือนหลังจากที่เขามาถึง และยูไนเต็ดพยายามหาตัวกองหน้าในช่วงสัปดาห์ถัดมา สโมสรก็เชื่อมโยงกับลายเซ็นของกองหน้าคนอื่นๆ มากมาย การเสนอราคา 3 ล้านปอนด์สำหรับ เดวิด เฮิร์สต์ ของ เชฟฟีลด์เวนส์เดย์ ถูกปฏิเสธในขณะที่ ไบรอัน ดีน กองหน้า เชฟฟีลด์ยูไนเต็ด ก็เชื่อมโยงกับการย้ายไป Old Trafford แต่ไม่มีข้อเสนอที่แน่นอน การตามล่าหากองหน้าคนใหม่สิ้นสุดลงในวันที่ 26 พฤศจิกายน เมื่อ เอริก ก็องโตนา เซ็นสัญญาจากลีดส์ ยูไนเต็ด ด้วยค่าตัวเพียง 1.2 ล้านปอนด์
เมื่อจบฤดูกาล ยูไนเต็ด ถูกเชื่อมโยงกับการย้ายของ รอย คีน กองกลางชาวไอริชวัย 21 ปีของ นอตทิงแฮมฟอเรสต์ ซึ่งเป็นเป้าหมายของ อาร์เซนอล และ แบล็กเบิร์นโรเวอส์ หลังจากที่คีนเกือบเซ็นสัญญากับแบล็กเบิร์น ยูไนเต็ดก็คว้าตัวเขาไปเมื่อวันที่ 19 กรกฎาคม ค.ศ. 1993 ด้วยค่าตัวเป็นประวัติการณ์ของอังกฤษที่ 3.75 ล้านปอนด์
เหตุการณ์ระหว่างฤดูกาล.
หลังขาดผู้ทำประตูในช่วงครึ่งหลังของฤดูกาลที่แล้ว ทำให้ยูไนเต็ดพลาดแชมป์ลีก อเล็กซ์ เฟอร์กูสัน เริ่มตามล่าหากองหน้าคนใหม่ ชื่อที่มีการเชื่อมโยงอย่างมากกับ ยูไนเต็ด เป็นเวลาหลายเดือนคือ แอลัน เชียเรอร์ กองหน้าของ เซาแทมป์ตัน และทีมชาติอังกฤษวัย 21 ปี ความหวังของยูไนเต็ดในการเซ็นสัญญาเชียเรอร์ได้รับแรงหนุนในวันที่ 7 กรกฎาคม เมื่อผู้จัดการทีมเซาแทมป์ตันในเวลานั้น เอียน แบรนฟุต ประกาศว่าเชียเรอร์สามารถออกจากสโมสรได้หากราคาเหมาะสม
ในขณะที่กำลังไล่ล่ากองหน้า 1 คนเพื่อร่วมทีมยูไนเต็ด อีกคนกำลังออกจากสโมสร มาร์ค โรบินส์ กองหน้าซึ่งไม่ค่อยได้ลงเล่นในฤดูกาล 1991-92 อยู่ในรายชื่อย้ายทีมและในที่สุดก็เซ็นสัญญากับ นอริชซิตี ซึ่งผู้จัดการทีมคนใหม่ ไมค์ วอล์คเกอร์ จ่ายค่าตัว 800,000 ปอนด์ ในขณะที่เขามองหากองหน้าที่สามารถทำประตูให้ ทีมนกขมิ้น ในเอฟเอพรีเมียร์ลีกได้ มีไม่กี่คนที่สามารถจินตนาการได้ว่าโรบินส์และทีมใหม่ของเขาจะเป็นผู้ท้าชิงแชมป์ลีกในฤดูกาลแรกของพรีเมียร์ลีก
การแข่งขันเพื่อเซ็นสัญญากับ อลัน เชียเรอร์ สิ้นสุดเมื่อวันที่ 23 กรกฎาคม เมื่อเชียเรอร์เลือกย้ายไป แบล็กเบิร์นโรเวอส์ ด้วยค่าตัว 3.6 ล้านปอนด์ เป็นค่าตัวแพงที่สุดในอังกฤษเป็นประวัติการณ์ในสมัยนั้น ภายใต้การคุมทีมของ เคนนี ดัลกลิช และ แจ็ค วอล์กเกอร์ ในฐานะประธานสโมสรและเจ้าของสโมสร ซึ่งพยายามสร้างทีมขึ้นมาใหม่ให้กลับมาเป็นสโมสรชั้นนำในลีกสูงสุดนับตั้งแต่ทศวรรษที่ 1960
การตามล่าหากองหน้าคนใหม่สิ้นสุดลงในวันที่ 7 สิงหาคม หรือ 8 วันก่อนเริ่มฤดูกาลใหม่ เมื่อ ดิออน ดับลิน เซ็นสัญญาจาก เคมบริดจ์ยูไนเต็ด ด้วยค่าตัว 1 ล้านปอนด์ เป็นการเซ็นสัญญาช่วงปิดฤดูกาลเพียงรายเดียวของยูไนเต็ด ดับลิน วัย 23 ปี เป็น 1 ในผู้ทำประตูสูงสุดนอกลีกสูงสุดในช่วง 3 ฤดูกาลหลัง ขณะที่เคมบริดจ์ทะยานจากดิวิชั่น 4 เกือบจะขึ้นสู่พรีเมียร์ลีก ชัดเจนว่าเขาจะเริ่มต้นการเดินทางใหม่ที่ โอลด์แทรฟฟอร์ด ในฐานะตัวสำรองของ มาร์ก ฮิวส์ และ ไบรอัน แมคแคลร์ โดยเขาสวมเสื้อหมายเลข 7 แทนที่กัปตันทีม ไบรอัน ร็อบสัน ซึ่งถูกย้ายไปสวมเสื้อหมายเลข 12
เกมพรีเมียร์ลีกนัดแรกที่โอลด์แทรฟฟอร์ดคือวันที่ 19 สิงหาคม กับเอฟเวอร์ตัน แต่เป็นความผิดหวังครั้งใหญ่ที่ยูไนเต็ดพ่าย 0-3 เป็นการแพ้ในบ้านที่แย่ที่สุดนัดที่ 2 นับตั้งแต่อเล็กซ์ เฟอร์กูสันเข้ามารับตำแหน่งผู้จัดการทีมในเดือนพฤศจิกายน ค.ศ. 1986
ชัยชนะครั้งแรกในพรีเมียร์ลีกของยูไนเต็ดเกิดขึ้นในเกมที่ 4 เมื่อวันอาทิตย์ที่ 24 สิงหาคม เมื่อ ดิออน ดับลิน ทำประตูแรกให้กับยูไนเต็ดในการชนะเซาแทมป์ตัน 1-0 4 เกมต่อมาพวกเขาชนะทั้งหมด ทำให้ยูไนเต็ดปีนขึ้นไปอยู่อันดับ 3 ในกลางเดือนกันยายน โดยมี นอริชซิตี รั้งจ่าฝูงและ แบล็กเบิร์นโรเวอส์ เป็นรองจ่าฝูง หนึ่งในเกมเหล่านั้น – ชัยชนะ 1-0 ที่บ้านของ คริสตัลพาเลซ – ดิออน ดับลิน ได้รับบาดเจ็บขาหักซึ่งทำให้เขาพลาดการลงสนามเป็นเวลา 6 เดือน ตามมาด้วยผลเสมอ 5 นัดในลีก และในระหว่างนั้นพวกเขาตกรอบแรกจาก ยูฟ่าคัพ ด้วยน้ำมือของทีมจากรัสเซียอย่าง ตอร์ปิโดมอสโก เมื่อพวกเขาแพ้จุดโทษหลังจากเสมอแบบไร้สกอร์ทั้ง 2 นัด เลกแรกที่ โอลด์แทรฟฟอร์ด คือการเปิดตัวของ แกรี เนวิล แบ็คซ้ายวัย 17 ปี
ปลายเดือนนั้นยูไนเต็ดเริ่มป้องกันแชมป์ลีกคัพด้วยการเสมอ 1-1 กับ ไบรตันแอนด์โฮฟอัลเบียน ในรอบที่ 2 เลกแรก ซึ่ง เดวิด เบ็คแฮม วัย 17 ปี – ได้เปิดตัวกับ United โดย United ชนะในเลกที่สอง 1-0 ที่ โอลด์แทรฟฟอร์ด แต่ความหวังของพวกเขาในการรักษาแชมป์ League Cup สิ้นสุดลงเมื่อวันที่ 28 ตุลาคม เมื่อพวกเขาแพ้ 0-1 ให้กับ แอสตันวิลลา ในรอบที่ 3 ที่ วิลลาพาร์ก ซึ่งคุมทีมโดย รอน แอตกินสัน อดีตผู้จัดการทีม ยูไนเต็ด (ที่ได้นำสโมสรเก่าของเขา เชฟฟีลด์เวนส์เดย์ ชนะ 1-0 เหนือยูไนเต็ดในลีกคัพรอบชิงชนะเลิศเมื่อ 18 เดือนก่อน) ก็ปรากฏตัวขึ้นในฐานะคู่แข่งชิงแชมป์ลีก
การเสมอของยูไนเต็ดจบลงเมื่อวันที่ 31 ตุลาคม ด้วยความพ่ายแพ้ โดยที่พวกเขาแพ้ให้กับวิมเบิลดัน 0-1 ในบ้าน ผู้ทำประตูในวันนั้นคือ ลอรี ซานเชซ มิดฟิลด์ที่ทำประตูชัยที่เวมบลีย์ในเดือนพฤษภาคม ค.ศ. 1988 ทำให้วิมเบิลดันเอาชนะลิเวอร์พูลในเอฟเอ คัพ รอบชิงชนะเลิศ หนึ่งสัปดาห์ต่อมา การไร้ชัยชนะของยูไนเต็ดขยายไปถึง 7 นัด เมื่อ แอสตันวิลลา ของ รอน แอตกินสัน สร้างความพ่ายแพ้ให้กับพวกเขาอีกครั้งที่ วิลลาพาร์ก ตอนนี้ยูไนเต็ดอยู่อันดับที่ 10 ในลีก ตามหลังจ่าฝูงอย่างอาร์เซนอล 8 แต้ม และยังตามหลังนอริชซิตี, คอเวนทรีซิตี และ อิปสวิช ทาวน์ ที่ต้องต่อสู้กับการลุ้นหนีตกชั้นมากกว่าการต่อสู้เพื่อชิงแชมป์ลีก
เฟอร์กูสันตระหนักว่าเขามีบางอย่างต้องทำหากยูไนเต็ดหวังว่าจะยังคงอยู่ในการแข่งขันลุ้นแชมป์ เขายื่นข้อเสนอ 3 ล้านปอนด์สำหรับ David Hurst กองหน้าของ เชฟฟีลด์เวนส์เดย์ แต่ถูกปฏิเสธ จากนั้นเขาก็ได้รับข้อเสนอจากแชมป์เก่าในฤดูกาลที่แล้วอย่าง ลีดส์ยูไนเต็ด (ร่วมกับทีมเต็งแชมป์อย่างลิเวอร์พูล ซึ่งตอนนี้อยู่ครึ่งล่างของตาราง) เพื่อขอซื้อตัว เดนิส เออร์วิน ปราการหลังทีมชาติไอร์แลนด์ แต่เฟอร์กูสันปฏิเสธข้อเสนอของทั้งสองทีม อย่างไรก็ตาม เขาถามผู้จัดการทีม ลีดส์ยูไนเต็ด ในขณะนั้น โฮเวิร์ด วิลกินสัน ว่าเขาต้องการขาย เอริก ก็องโตนา กองหน้าชาวฝรั่งเศสวัย 26 ปี หรือไม่ ในวันที่ 26 พฤศจิกายน ค.ศ. 1992 ก็องโตนาเซ็นสัญญากับยูไนเต็ดด้วยค่าตัว 1.2 ล้านปอนด์ และเล่นในตำแหน่งกองหน้าของยูไนเต็ดร่วมกับ มาร์ก ฮิวส์ โดย ไบรอัน แมคแคลร์ ย้ายไปเล่นกองกลางร่วมกับ พอล อินซ์ โดยก็องโตนาสวมเสื้อหมายเลข 7 ต่อจาก ไบรอัน ร็อบสัน กัปตันทีมและ ดิออน ดับลิน (ในฤดูกาลนั้นผู้เล่นยังสามารถหมุนเวียนหมายเลขเสื้อที่สวมอยู่ได้ก่อนยกเลิกกฎนี้หลังจบฤดูกาลและกฎใหม่ของพรีเมียร์ลีกกำหนดหมายเลขเสื้อที่แน่นอนสำหรับผู้เล่นแต่ละคนและใส่ชื่อผู้เล่นคนนั้นลงบนเสื้อ เริ่มตั้งแต่ฤดูกาล 1993-94 มาจนถึงปัจจุบัน)
กีฬาชักเย่อในกีฬาแห่งชาติ ครั้งที่ 47
กีฬาชักเย่อในกีฬาแห่งชาติ ครั้งที่ 47 เป็นการแข่งขันกีฬาชักเย่อที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–10 มีนาคม พ.ศ. 2565 โดยได้จัดขึ้นที่อาคารพระยาไกรภักดี วิทยาลัยเทคนิคศรีสะเกษ ในครั้งนี้จะมีการแข่งขันทั้งหมด 4 รายการ คือ ประเภทชาย ทีม 4 คน และ 8 คนและประเภทหญิง ทีม 4 คน และ 8 คน ซึ่งมีการชิงชัยเหรียญรางวัลรวมทั้งสิ้น 12 เหรียญ
ชอเฮดีเย
ชอเฮดีเย  เป็นเมืองในอำเภอกลาง เทศมณฑลแยซด์ จังหวัดแยซด์ ประเทศอิหร่าน จากสำมะโน พ.ศ. 2549 นครนี้มีประชากร 14,374 คนใน 3,773 ครัวเรือน
มิอิเกะ นาเอโกะ
กีฬาซอฟต์เทนนิสในกีฬาแห่งชาติ ครั้งที่ 47
กีฬาซอฟต์เทนนิสในกีฬาแห่งชาติ ครั้งที่ 47 เป็นการแข่งขันกีฬาซอฟต์เทนนิสที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–21 มีนาคม พ.ศ. 2565 โดยได้จัดขึ้นที่สนามเทนนิส สำนักงานการท่องเที่ยวและกีฬาจังหวัดศรีสะเกษ ในครั้งนี้จะมีการแข่งขันทั้งหมด 7 รายการ ซึ่งมีการชิงชัยเหรียญรางวัลรวมทั้งสิ้น 28 เหรียญ
ตำบลแฟฮ์แรจ (จังหวัดแยซด์)
แฟฮ์แรจ  เป็นตำบลในอำเภอกลาง เทศมณฑลแยซด์ จังหวัดแยซด์ ประเทศอิหร่าน แบ่งออกเป็น 21 หมู่บ้าน จากสำมะโน พ.ศ. 2549 ตำบลนี้มีประชากร 22,659 คนใน 5,303 ครัวเรือน
ตำบลแฟจร์ (จังหวัดแยซด์)
แฟจร์  เป็นตำบลในอำเภอกลาง เทศมณฑลแยซด์ จังหวัดแยซด์ ประเทศอิหร่าน แบ่งออกเป็น 7 หมู่บ้าน จากสำมะโน พ.ศ. 2549 ตำบลนี้มีประชากร 12,158 คนใน 3,256 ครัวเรือน
อะบริน
อะบริน  เป็นพิษท็อกซัลบูมินร้ายแรงที่พบในเมล็ดมะกล่ำตาหนู ("Abrus precatorius") อะบรินมีแอลดี 50 0.7 ไมโครกรัมต่อกิโลกรัมมวลร่างกายเมื่อให้ทางหลอดเลือดดำหนู (มีพิษมากกว่าไรซินประมาณ 31.4 เท่า) ขณะที่ในมนุษย์อยู่ที่ 10–1000 ไมโครกรัมต่อกิโลกรัมมวลร่างกายเมื่อให้ทางปาก และ 3.3 ไมโครกรัมต่อกิโลกรัมมวลร่างกายเมื่อสูดดม
อะบรินเป็นโปรตีนยับยั้งไรโบโซมเหมือนไรซินที่พบในเมล็ดละหุ่ง ("Ricinus communis") และพุลเชลลินที่พบในเมล็ดมะกล่ำเผือก ("Abrus pulchellus") มีอะบรินในเมล็ดมะกล่ำตาหนูประมาณ 0.08% ทั้งนี้เมล็ดมะกล่ำตาหนูมีเปลือกหุ้มเมล็ดครอบอีกชั้นและพิษจะแพร่สู่ภายนอกเมื่อเปลือกหุ้มเมล็ดฉีกขาด อะบรินเป็นเลกตินที่ละลายน้ำ มีสีขาวเหลืองเมื่ออยู่ในรูปผง เป็นสารเสถียรที่ทนต่อสภาวะต่าง ๆ ติดไฟได้ แต่พอลิเมอไรซ์ยากและไม่ระเหยง่าย
อะบรินประกอบด้วยไอโซท็อกซิน 4 ชนิด ได้แก่ อะบริน-เอ, อะบริน-บี, อะบริน-ซีและอะบริน-ดี ทั้งหมดมีโครงสร้างคล้ายกัน อะบริน-เอเป็นสารพิษร้ายแรงที่สุดในบรรดาไอโซท็อกซินทั้งหมด เข้ารหัสด้วยยีนปลอดอินทรอน เกิดขึ้นหลังการแยกสายเปปไทด์และการแก้ไขหลังแปลรหัสโปรตีน อะบริน-เอมี 2 โซ่คือ A และ B ในโครงสร้างซึ่งเชื่อมด้วยพันธะไดซัลไฟด์ มีกรดอะมิโนรวม 528 โมเลกุล
อะบรินเป็นโปรตีนยับยั้งไรโบโซมประเภท 2 เหมือนไรซิน ซึ่งโปรตีนกลุ่มนี้เป็นพิษต่อเซลล์ ออกฤทธิ์โดยโซ่ B ให้โซ่ A เข้าสู่เซลล์ผ่านการจับกับตัวรับคาร์โบไฮเดรต เมื่อเข้าสู่เซลล์ โซ่ A จะดึงเบสอะดีนีนออกและเชื่อมกับไรโบโซมอล อาร์เอ็นเอ ส่งผลให้การสังเคราะห์โปรตีนถูกยับยั้งและท้ายที่สุดทำให้เซลล์ตาย จึงเป็นอันตรายอย่างยิ่งแม้จะได้รับอะบรินเพียงเล็กน้อย
ยังไม่มีความเห็นพ้องถึงระดับที่ทำให้มนุษย์เสียชีวิตหลังได้รับอะบรินทางปาก บางแหล่งอนุมานว่าการบริโภคอะบริน 0.1–1 ไมโครกรัมต่อกิโลกรัมน้ำหนักตัว หรือเมล็ดมะกล่ำตาหนูเพียงเมล็ดเดียวก็ทำให้เสียชีวิต แต่ข้อมูลนี้ยังไม่มีบันทึกเพียงพอ ขณะที่แหล่งอื่นประมาณค่าแอลดี 50 ของอะบรินระหว่าง 10–1000 ไมโครกรัม/กิโลกรัมน้ำหนักตัว ความรุนแรงของพิษอะบรินขึ้นอยู่กับวิธีได้รับสาร เช่น ทางปาก ทางจมูกและทางหลอดเลือด การสัมผัสอะบรินทางผิวหนังอาจก่อให้เกิดการระคายเคือง บวมแดงและพุพอง
อาการหลังได้รับอะบรินขึ้นอยู่กับปริมาณและเส้นทางที่ได้รับ อาการอาจแสดงหลังได้รับหลายชั่วโมงจนถึงหลายวัน อาการแรกหลังสูดดมอะบรินอาจปรากฏใน 8 ชั่วโมง แต่โดยทั่วไปอยู่ที่ 18–24 ชั่วโมง ขณะที่ทางปากจะแสดงอาการอย่างรวดเร็ว แต่บางรายแสดงอาการ 5 วันหลังจากนั้น อาการต่อมาเกิดจากพิษที่ส่งผลต่อเซลล์ไต ตับ ต่อมหมวกไตและระบบประสาทส่วนกลาง
ทางจมูก.
ไม่กี่ชั่วโมงหลังสูดดมอะบริน อาการทั่วไป ได้แก่ ไข้ ไอ ระคายเคืองทางเดินหายใจ เจ็บหน้าอก ปอดบวมน้ำ คลื่นไส้ ส่งผลให้หายใจลำบาก ผู้ป่วยอาจมีผิวหนังเขียวอันเป็นสัญญาณของภาวะพร่องออกซิเจน จากนั้นผู้ป่วยจะมีอาการเหงื่อออกมาก ความดันโลหิตลดต่ำจนนำไปสู่ภาวะช็อกภายใน 36–72 ชั่วโมง
ทางปาก.
การรับอะบรินทางปากนำไปสู่อาการรุนแรงหลายอย่าง อาการแรกเริ่ม ได้แก่ คลื่นไส้ อาเจียน เจ็บภายในปาก ลำคอและหลอดอาหาร ท้องร่วง กลืนลำบาก ปวดท้อง หลังจากนั้นผู้ป่วยอาจมีเลือดออกในทางเดินอาหาร อาเจียนเป็นเลือดหรือถ่ายเป็นเลือด ทำให้ความดันโลหิตต่ำและอวัยวะเสียหาย ส่งผลให้ผู้ป่วยง่วงซึม ปัสสาวะเป็นเลือด ชักและกระหายน้ำมาก จนนำไปสู่อวัยวะล้มเหลวหลายระบบ ช็อกเหตุของเหลวในร่างกายพร่อง ระบบไหลเวียนล้มเหลวและเสียชีวิต
ปัจจัยสำคัญคือหลีกเลี่ยงการได้รับอะบริน หากได้รับพิษให้กำจัดออกจากร่างกายให้เร็วที่สุด การรักษามักเป็นการรักษาตามอาการเนื่องจากยังไม่มียาแก้พิษ มีการแนะนำการใช้ถ่านกัมมันต์เพื่อดูดซับพิษและการล้างท้องเมื่อได้รับอะบรินทางปากไม่นาน การรักษาด้วยออกซิเจน การจัดการทางเดินหายใจ การใช้เครื่องช่วยหายใจ การสังเกตอาการ การให้ยาทางหลอดเลือดดำและการให้อิเล็กโทรไลต์เป็นสิ่งสำคัญเช่นกัน มีการแนะนำให้ล้างด้วยน้ำเกลือเมื่อได้รับอะบรินทางดวงตา
ตำบลซับสีทอง
ตำบลซับสีทอง เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 40 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลซับสีทอง
ตำบลซับสีทอง แบ่งการปกครองออกเป็น 13 หมู่บ้าน คือ
บุคคลที่เสียชีวิตในปี พ.ศ. 2501
ด้านล่างนี้เป็นบุคคลที่เสียชีวิตในปี พ.ศ. 2501
ตำบลบุ่งคล้า (อำเภอเมืองชัยภูมิ)
ตำบลบุ่งคล้า เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 13 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลบุ่งคล้า
ตำบลบุ่งคล้า แบ่งการปกครองออกเป็น 13 หมู่บ้าน คือ
ระดู
กีฬาซอฟต์บอลในกีฬาแห่งชาติ ครั้งที่ 47
กีฬาซอฟต์บอลในกีฬาแห่งชาติ ครั้งที่ 47 เป็นการแข่งขันกีฬาซอฟต์บอลที่จัดขึ้นในจังหวัดศรีสะเกษ กำหนดแข่งขันระหว่างวันที่ 10–20 มีนาคม พ.ศ. 2565 โดยได้จัดขึ้นที่วิทยาสนามลัยเทคนิคกันทรารมย์ ในครั้งนี้จะมีการแข่งขันทั้งหมด 2 รายการ คือ ประเภททีมชาย และทีมหญิง ซึ่งมีการชิงชัยเหรียญรางวัลรวมทั้งสิ้น 6 เหรียญ
ตำบลห้วยบง (อำเภอเมืองชัยภูมิ)
ตำบลห้วยบง เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 20 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยบง
ตำบลห้วยบง แบ่งการปกครองออกเป็น 14 หมู่บ้าน คือ
ตำบลห้วยต้อน
ตำบลห้วยต้อน เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 17 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลห้วยต้อน
ตำบลห้วยต้อน แบ่งการปกครองออกเป็น 12 หมู่บ้าน คือ
ตำบลโนนสำราญ (อำเภอเมืองชัยภูมิ)
ตำบลโนนสำราญ เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 21 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลโนนสำราญ
ตำบลโนนสำราญ แบ่งการปกครองออกเป็น 10 หมู่บ้าน คือ
ตำบลท่าหินโงม
ตำบลท่าหินโงม เป็นตำบลหนึ่งในอำเภอเมืองชัยภูมิ จังหวัดชัยภูมิ ตั้งอยู่ห่างจากที่ว่าการอำเภอประมาณ 32 กิโลเมตร ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลท่าหินโงม
ตำบลท่าหินโงม แบ่งการปกครองออกเป็น 11 หมู่บ้าน คือ
สาธารณรัฐสเปนที่สอง
รายพระนามเทพแห่งโชคลาภ
เทพแห่งโชคลาภ คือเทวดาผู้รักษาและอำนวยพรด้านโชคลาภ การค้า เศรษฐศาสตร์ การเงิน ธุรกิจ ในศาสนาต่าง ๆ
นอกจากนี้ยังรวมถึงศาสนาฮินดูแบบไทย รวมถึงศาสนาฮินดูแบบบาหลี
รายพระนามเทวดาแห่งโชคลาภ
โกลอมแอลี โอเวย์ซี
โกลอมแอลี โอเวย์ซี (; 16 เมษายน พ.ศ. 2461 – 7 กุมภาพันธ์ พ.ศ. 2527) เป็นนักการเมืองและทหารชาวอิหร่านผู้ดำรงตำแหน่งรัฐมนตรีกระทรวงแรงงานและกิจการสังคมตั้งแต่วันที่ 6 พฤศจิกายน พ.ศ. 2521 ถึง 4 ธันวาคม พ.ศ. 2521 และเป็นหนึ่งในนายพลที่มีอำนาจที่สุดในอิหร่านสมัยราชวงศ์ปาห์ลาวี
โอเวย์ซีมีส่วนกับการสังหารหมู่ที่จัตุรัสฌอเลเมื่อวันที่ 8 กันยายน พ.ศ. 2521 ซึ่งเขาประกาศกฎอัยการศึกเมื่อเวลา 06.00 น. ของวันที่ 8 กันยายน พ.ศ. 2521 และเขาก็สั่งทหารเปิดฉากยิงใส่ฝูงชน ทำให้มีผู้เสียชีวิตจำนวนมาก
โอเวย์ซีถูกกดดันให้ลาออกจากตำแหน่งและออกจากอิหร่านในเดือนมกราคม พ.ศ. 2522 และตั้งรกรานในปารีสหลังจากนั้นไม่นาน ซอเดฆ แฆลฆอลี ผู้พิพากษาศาลปฏิวัติอิสลาม ได้พิพากษาประหารชีวิตเจ้าหน้าของระบอบเก่าซึ่งรวมถึงโอเวย์ซี โอเวย์ซีถูกองค์การญิฮาดอิสลาม (ไอเจโอ) ลอบสังหารในปารีสเมื่อวันที่ 7 กุมภาพันธ์ พ.ศ. 2527 ขณะมีอายุ 65 ปี
โมโนนิวคลีโอซิส
กีฬาคนพิการแห่งชาติ ครั้งที่ 37
กีฬาคนพิการแห่งชาติ ครั้งที่ 37  หรือเป็นที่รู้จักในนาม นครลำดวนเกมส์ เป็นมหกรรมกีฬาระดับชาติสำหรับผู้พิการทั่วไปในประเทศไทย ควบคุมโดยการกีฬาแห่งประเทศไทย ซึ่งจัดขึ้น ณ จังหวัดศรีสะเกษ จัดขึ้นระหว่างวันที่ 30 มีนาคม − 3 เมษายน พ.ศ. 2565 ในครั้งนี้มีนักกีฬาและผู้ฝึกสอนเข้าร่วมทั้งหมดจำนวน 2,757 คน จาก 77 จังหวัด มีกีฬาที่แข่งขันทั้งหมด 21 ชนิดกีฬา ประกอบไปด้วยกีฬาสากล จำนวน 18 กีฬา และกีฬาสาธิต 2 กีฬา โดยกีฬายูโด ถูกยกเลิกจัดการแข่งขัน ซึ่งครั้งนี้ได้จัดการแข่งขันทั้งหมดภายในจังหวัดศรีสะเกษ
จังหวัดศรีสะเกษได้เป็นเจ้าภาพกีฬาคนพิการแห่งชาติ ครั้งที่ 37 ในปี พ.ศ. 2562 เมื่อวันที่ 2 พฤษภาคม พ.ศ. 2557 ในการประชุมคณะกรรมการการกีฬาแห่งประเทศไทย ครั้งที่ 5/2557 ซึ่งนับเป็นครั้งแรกที่จังหวัดศรีสะเกษได้เป็นเจ้าภาพจัดการแข่งขันกีฬาคนพิการแห่งชาติ
ในการประชุมคณะกรรมการการกีฬาแห่งประเทศไทย ครั้งที่ 5/2557 เมื่อวันที่ 2 พฤษภาคม พ.ศ. 2557 การกีฬาแห่งประเทศไทย ได้มีมติให้จังหวัดศรีสะเกษ เป็นเจ้าภาพกีฬาแห่งชาติ ครั้งที่ 47 นอกจากนี้ยังมีมติให้ จังหวัดสุพรรณบุรี เป็นเจ้าภาพกีฬาเยาวชนแห่งชาติ ครั้งที่ 32, จังหวัดชุมพร และจังหวัดระนอง เป็นเจ้าภาพกีฬาเยาวชนแห่งชาติ ครั้งที่ 33 และจังหวัดน่าน เป็นเจ้าภาพกีฬาเยาวชนแห่งชาติ ครั้งที่ 34
มีการแข่งขันในกีฬาคนพิการแห่งชาติ ครั้งที่ 37 ทั้งหมด 21 ชนิดกีฬา ดังนี้:
สโมสรฟุตบอลนครราชสีมา มาสด้า ในฤดูกาล 2565–2566
การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2565–พ.ศ. 2566
เดอะวอยซ์ไทยแลนด์ ซีซั่นที่ 1
เดอะวอยซ์ไทยแลนด์ ซีซั่นที่ 2
เดอะวอยซ์ไทยแลนด์ ซีซั่นที่ 3
เดอะวอยซ์ไทยแลนด์ ซีซั่นที่ 4
เดอะวอยซ์ไทยแลนด์ ซีซั่นที่ 5
เดอะวอยซ์ไทยแลนด์ ซีซั่นที่ 6
เดอะวอยซ์ไทยแลนด์ ซีซั่นที่ 7
กีฬาเซปักตะกร้อในกีฬาแห่งชาติ ครั้งที่ 47
กีฬาเซปักตะกร้อในกีฬาแห่งชาติ ครั้งที่ 47 เป็นการแข่งขันกีฬาเซปักตะกร้อที่จัดขึ้นในจังหวัดศรีสะเกษ กำหนดแข่งขันระหว่างวันที่ 7–17 มีนาคม พ.ศ. 2565 โดยได้จัดขึ้นที่อาคารไพรบึง มหาวิทยาลัยการกีฬาแห่งชาติ วิทยาเขตศรีสะเกษ ในครั้งนี้จะมีการแข่งขันทั้งหมด 10 รายการ ประกอบด้วย เซปักตะกร้อ 6 รายการ, ตะกร้อลอดห่วง 2 รายการ และตะกร้อชายหาด 2 รายการ ซึ่งมีการชิงชัยเหรียญรางวัลรวมทั้งสิ้น 40 เหรียญ
อำเภอซิบาฮ์
เลเปรอมีแยร์ซาเน
เลปลุสแบลชองซงดามูร์
เลช็องซงซองนอร์
ลาวัวดูบองดีเยอ
เลแซงดีสปองซาบล์
เซลีนดิยงฌ็องนอแอล
ฌ็องเซกงเดอนอแอล
เอเชอแตมอองกอร์
พรรคอำนาจใหม่
พรรคอำนาจใหม่  ชื่อท้องถิ่นว่า ฉือไต้ลี่เลี่ยง (; "ยุคแห่งอำนาจ") เป็นพรรคการเมืองในไต้หวัน จัดตั้งขึ้นในต้น ค.ศ. 2015 โดยก่อกำเนิดมาจากขบวนการนักศึกษาทานตะวันใน ค.ศ. 2014 พรรคนี้สนับสนุนสิทธิมนุษยชน เสรีภาพพลเมือง และเสรีภาพทางการเมือง รวมถึงเอกราชไต้หวัน และลัทธิชาตินิยมไต้หวัน พรรคนี้เป็นส่วนหนึ่งปรากฏการณ์ทางการเมืองที่เรียกว่า อำนาจที่สาม (三勢力) อันเป็นเหตุการณ์ที่พรรคการเมืองใหม่ ๆ นอกกลุ่มฟ่านลฺวี่เหลียนเหมิง (泛綠聯盟; Pan-Green Coalition) และกลุ่มฟ่านหลานเหลียนเหมิง (泛藍聯盟; Pan-Blue Coalition) เสนอตัวเป็นทางเลือกในการเมืองไต้หวัน แต่กระนั้น นโยบายของพรรคนี้ค่อนข้างอิงและสอดคล้องกับกลุ่มฟ่านลฺวี่เหลียนเหมิง จึงปรากฏว่า พรรคนี้ กับพรรคประชาธิปไตยก้าวหน้า ซึ่งอยู่ในกลุ่มดังกล่าว ร่วมมือกันต่อต้านก๊กมินตั๋งในการเลือกตั้งเมื่อ ค.ศ. 2016 ถึงขนาดที่พรรคนี้ไม่ส่งผู้สมัครในฐานที่มั่นเดิมของก๊กมินตั๋งเพื่อเลี่ยงแข่งขันกับพรรคประชาธิปไตยก้าวหน้า